مخلص بیروٹوی

مخلص بیروٹوی سرکل بکوٹ کے ایک اعلیٰ تعلیم یافتہ اور بیروٹ سے ہجرت کر کے مانسہرہ ہزارہ میں اقامت اختیار کرنے والے دوسرے صاحب دیوان شاعر ہیں، ان کا تعلق سرکل بکوٹ میں بیروٹ کے معروف مشہدی سادات گھرانے سے ہے، آپ کے والد گرامی سید فضل حسین شاہ علاقہ کے پہلے مقامی ورنیکلر سکول کے پہلے نائب مدرس تھے اور ان کی شاگردی میں دو نسلوں نے تعلیم حاصل کی، مخلص بیروٹوی نے 35 سالہ شاندار تدریسی کیریئر کے بعد 2001 میں خیبر پختونخوا کے محکمہ تعلیم سے ریٹائرمنٹ حاصل کی اور اپنے بیٹوں کے اصرار پر اپنی اہلیہ محترمہ کی وفات کے بعد اپنے سسرال مانسہرہ منتقل ہو گئے، یہ دور ان کی زندگی کا انتہائی نازک زمانہ تھا کیونکہ وہ اس وقت ہیپاٹائیٹس کے مریض ہو کر بستر پر لگ گئے تھے، بعد ازاں اپنے بڑے بیٹے خالد حسین کی شادی کے بعد شنکیاری میں ایک تدریسی ادارہ بھی قائم کیا جو ان کی شبانہ روز کاوشوں سے اب سیکنڈریاسکول میں بدل چکا ہے۔ اپنی اہلیہ کی وفات کے بعد ان کی شاعری میں مزید سوز آ گیا ہے اور وہ غزل کی بجائے نعت رسول کی جانب ایسے راغب ہوئے ہیں کہ ابھی تب گزشتہ 13برسوں میں ان کا یہ معمول ہے کہ نماز تہجد کے بعد وہ ہر روز بارگا ہ رسالت مآب میں نعت کا ہدیہ پیش کرتے ہیں۔

تعلیم اور راولپنڈی آمد 
مخلص بیروٹوی کا اصل نام سید اقبال حسین شاہ مشہدی ہے اور یہ اپنے گیارہ بہن بائیوں میں نویں نمبر پر ہیں، انہوں نے ابتدائی تعلیم گورنمنٹ پرائمری اور مڈلاسکول بیروٹ میں حاصل کرنے کے بعد تحصیل مری کے تاریخیاسکول اوسیا سے امتیازی نمبروں میں میٹرک کیا، ایف ایس سی پوسٹ گریجویٹ کالج (موجودہ آزاد کشمیر یونیورسٹی) مظفر آباد سے کیا، ان کے کلاس فیلوز میں فرمان عباسی مرحوم، کرنل (ر) شبراز عباسی اور آزاد کشمیر اسمبلی کے موجودہ اپوزیشن لیڈر راجا فاروق حیدر خان تھے، ایف ایس سی کے بعد وہ راولپنڈی چلے آئے، اس وقت اسلام آباد نیا نیا تعمیر ہو رہا تھا اور مخلص بیروٹوی موجودہ راول ڈیم کی زیر تعمیر سائٹ پر درختوں کی چھائوں میں لیٹے لیٹے فطرت کی بو قلمونیوں میں کھوئے رہتے، پھولوں، مرغزاروں اورمظاہر فطرت کے نظارے کرتے، ان کی شاعری کے تار ہلتے اور اس دور میں انہوں نے جو غزلیں اور نظمیں لکھیں وہ اپنی ادبی شان میں بینظیر و بے مثال ہیں، خاص طور پر ان کی نظم "راول ڈیم"تو اردو ادب کا شاہکار ہے۔(جاری ہے)

حوالہ جات

بیرونی روابط 
 اخاندانی پس منظر
 بکوٹ کی ادبی تاریخ
 سرکل بکوٹ کی تعلیمی تاریخ
 سرکل بکوٹ کے دیگر شعرا
\

1946ء کی پیدائشیں
مخلص بیروٹوی
مخلص بیروٹوی
پاکستانی مسلم شخصیات
تاریخ ادب اردو
ضلع ایبٹ آباد کی شخصیات
غزل
نعت
نظم
ہزارہ شخصیات
ہندکو شخصیات